《春日居九楼怀仁和梁明府》
明代·吴誉闻

春风黄鸟坐相求，倚听声声重客愁。削壁飞花聊进酒，乱山疏雨对登楼。

黔天不到云中雁，湖海难逢雪后舟。应笑故人酬世拙，一官寥落自边州。

作者简介：吴誉闻，字紫楼。顺德人。明世宗嘉靖三十七年（一五五八）举人，四十年(一五六五)乙榜。初选许州学正，寻迁邵武府推官，历仕思恩府同知。著有《绿墅堂集》。清咸丰《顺德县志》卷二四有传。